text: Børnelokker på spil i Sønderjylland?
  20 maj 2014 kl. 14.33
  Politiet i Haderslev er opmærksom på, at der går rygter om en børnelokker på spil i Sønderjylland.
  Lokalpolitiet i Haderslev har fået en anmeldelse fra en dreng om, at han var blevet kontaktet af en voksen mand, der forsøgte at lokke ham ind i en rød bil.
  Efterforskningen har hidtil været resultatløs.
  - Det er selvfølgelig vigtigt, at børn ved, hvordan de skal reagere, hvis fremmede forsøger at få dem med ind i en bil eller med et andet sted hen og tilbyder slik, film eller at få lov at se kæledyr. Men på den anden side er det også vigtigt ikke at gøre børnene unødigt bange og bekymrede, siger lederen af politikredsen kriminalpræventive sekretariat, Christian Østergård.
  Politikommissær Jens-Peter Rudbeck fra lokalpolitiet i Haderslev tilføjer, at det er vigtigt, at de voksne først og fremmest undersøger, hvad der er fakta i de mange historier. 
  Hvis børn er blevet kontaktet, skal man lade beskeden tilgå politiet direkte og ikke lade historien vandre rundt. 
  Hvis der er sket noget, der har gjort børn bange eller utrygge, har politiet brug for at få konkrete oplysninger som farve på bilen, en beskrivelse af føreren og gerne også registreringsnummeret.
  